**Vastavalt nimekirjale 28.10.2024 nr 6-1/** **35-4**

**Uulu külas Laadi tee 25 kinnistu detailplaneeringu kooskõlastamine**

Häädemeeste Vallavalitsus algatas 01.08.2024 korraldusega nr 289 Häädemeeste vallas Uulu külas asuva Laadi tee 25 kinnistu (katastritunnus 84801:001:0996) detailplaneeringu. Planeeringuala suurus on 11179 m². Detailplaneeringu eesmärk on jagada maatulundusmaa sihtotstarbega katastriüksus kaheks ehitusõigusega elamukrundiks ning muuta maa sihtotstarve elamumaaks. Kehtiva Tahkuranna valla üldplaneeringu järgi asub Laadi tee 25 kinnistu detailplaneeringu koostamise kohustusega alal ning väikeelamumaa reservmaal. Tulenevalt üldplaneeringust on minimaalne krundisuurus väikeelamu reservmaal 2200 m². Detailplaneering on kooskõlas kehtiva Tahkuranna valla üldplaneeringuga. Vee- ja kanalisatsioon lahendatakse tsentraalselt.

Vastavalt planeerimisseaduse § 133 lõikele 1 esitab Häädemeeste Vallavalitsus Teile kooskõlastamiseks detailplaneeringu. Kui kooskõlastaja ei ole 30 päeva jooksul detailplaneeringu saamisest arvates kooskõlastamisest keeldunud ega ole taotlenud tähtaja pikendamist, loetakse detailplaneering kooskõlastaja poolt vaikimisi kooskõlastatuks.

Lugupidamisega

*/allkirjastatud digitaalselt/*

Külliki Kiiver

vallavanem

Lisa:

1. Uulu küla Laadi tee 25 kinnistu detailplaneering.

Marie Reinson

planeerimis- ja maanõunik

marie.reinson@haademeeste.ee

telefon 5788 0015